CELEX: 62012TN0203
Language: fi
Date: 2012-05-16 00:00:00
Title: Asia T-203/12: Kanne 16.5.2012 — Alchaar v. neuvosto

21.7.2012   
            
            
               FI
            
            
               Euroopan unionin virallinen lehti
            
            
               C 217/24
            
         Kanne 16.5.2012 — Alchaar v. neuvosto
   (Asia T-203/12)
   2012/C 217/52
   Oikeudenkäyntikieli: ranska
   
      Asianosaiset
   
   
      Kantaja: Mohamad Nedal Alchaar (Aleppo, Syyria) (edustaja: asianajaja A. Korkmaz)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan kantajaa koskevilta osin
               
                           —
                        
                        
                           1.12.2011 annetun täytäntöönpanoasetuksen N:o 1244/2011
                        
                     
                           —
                        
                        
                           päätöksen 2011/782/YUTP, sellaisena kuin se on muutettuna ja täydennettynä tähän mennessä erityisesti täytäntöönpanopäätöksellä 2012/37/YUTP, päätöksellä 2012/122/YUTP, täytäntöönpanopäätöksellä 2012/172/YUTP ja päätöksellä 2012/206/YUTP
                        
                     
                           —
                        
                        
                           8.1.2012 annetun neuvoston asetuksen N:o 36/2012, sellaisena kuin se on muutettuna ja täydennettynä tähän mennessä erityisesti täytäntöönpanoasetuksella N:o 55/2012, asetuksella N:o 168/2012 ja täytäntöönpanoasetuksella N:o 266/2012
                        
                     
                           —
                        
                        
                           kaikki tulevat toimet, jotka merkitsevät päätöksen 2011/782/YUTP ja neuvoston asetuksen N:o 36/2012 muuttamista tai täydentämistä
                        
                     
         
               —
            
            
               kumoamaan neuvoston päätöksen, joka sisältyy sen 16.3.2012 päivättyyn kantajalle osoitettuun tiedonantoon, siltä osin kuin kantajan nimi pidetään edelleen riidanalaisissa luetteloissa
            
         
               —
            
            
               velvoittamaan neuvoston korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste, joka perustuu perusoikeuksien ja menettelyllisten takeiden loukkaamiseen ja erityisesti puolustautumisoikeuksien loukkaamiseen, perusteluvelvollisuuden laiminlyöntiin ja tehokasta oikeussuojaa koskevan periaatteen loukkaamiseen, koska kantaja ei ole saanut muodollista tiedoksiantoa siitä, että hänen nimensä on kirjattu luetteloon seuraamusten kohteina olevista henkilöistä ja koska kanteen kohteena olevissa toimissa ilmoitetut kirjaamisen syyt eivät ole riittäviä seuraamusten oikeuttamiseksi.
            
         
               2)
            
            
               Toinen kanneperuste, joka perustuu omaisuudensuojan ja elinkeinonharjoittamisen vapauden loukkaamiseen.